smcproject/ml-wiki-sentences huggingface dataset:
എന്നാൽ ഭാരതത്തിലെ വൻനഗരങ്ങളിൽ പോലും ഈ സമ്പ്രദായം (Distribution Automation) നടപ്പാക്കി വരുന്നതേയുള്ളൂ.
വൈദ്യുതവിശ്ലേഷണം ഇംഗ്ലീഷ് വിലാസം https://ml.wikipedia.org/wiki/Electrolysis വൈദ്യുതവിശ്ലേഷണം, ഒരു അവതരണം
സാധാരണ അവസ്ഥയിൽ സംഭവിക്കാത്ത രാസപ്രവർത്തനങ്ങളെ വൈദ്യുതി പ്രവാഹം ഉപയോഗിച്ച് സാധ്യമാക്കുന്നതിനെയാണ് വൈദ്യുത വിശ്ലേഷണം (ഇംഗ്ലീഷ്: Electrolysis) എന്നു പറയുന്നത്.
പ്രകൃത്യാലുള്ള ഉറവിടങ്ങളിൽ നിന്നും മൂലകങ്ങളെ വേർതിരിക്കാൻ ഉപയോഗിക്കുന്നതിനാൽ ഇത് വ്യാവസായികമായി വളരെയധികം പ്രാധാന്യമുള്ളതാണ്.
വൈദ്യുതിവിശ്ലേഷണം നടക്കാൻ അവശ്യമായ ചുരുങ്ങിയ വോൾട്ടത "ഡീക്കമ്പൊസീഷൻ പൊട്ടൻഷ്യൽ" (ഇംഗ്ലീഷ്: Decomposition potential )എന്നറിയപ്പെടുന്നു.
Electrolysis (മലയാളം: വൈദ്യുത വിശ്ലേഷണം) എന്ന വാക്ക് മൈക്കിൾ ഫാരഡെയാണ് ആദ്യമായ് 19ാം നൂറ്റാണ്ടിൽ, വില്ല്യം വെവെല്ലിന്റെ നിർദ്ദേശപ്രകാരം അവതരിപ്പിച്ചത്.
ἤλεκτρον ( ഇലക്ട്രോൺ ) എന്ന ഗ്രീക്ക് പദത്തിൽ നിന്നാണ് ഇത് ഉരുത്തിരിഞ്ഞത്.
1785 - തകര , നാകം , നീലാഞ്ജനം (ആന്റിമണി) എന്നീ മൂലകങ്ങളെ അതിന്റെ ലവണത്തിൽ നിന്നും വേർതിരിച്ചെടുക്കാനായ് മാർട്ടിനസ് വാൻ മുറമിന്റെ ഇലക്ട്രോസ്റാറ്റിക് ജനറേറ്റർ വഴി സാധിച്ചു.
1800 - വില്യം നിക്കോൾസനും ജോഹാൻ റിറ്റെറും ചേർന്ന് ജലത്തെ ഹൈഡ്രജനും ഓക്സിജനുമായി വിയോജിപ്പിച്ചു.
1807 - സർ ഹംഫ്രി ഡേവി വൈദ്യുത വിശ്ലേഷണത്തിലൂടെ പൊട്ടാസ്യം , സോഡിയം , ബേരിയം , കാൽസ്യം , മഗ്നീഷ്യം എന്നിവ കണ്ടുപിടിച്ചു.
1833 – മൈക്കിൾ ഫാരഡെ അദ്ദേഹത്തിന്റെ രണ്ട് വൈദ്യുതി വിശ്ലേഷണ നിയമങ്ങൾ വികസിപ്പിക്കുകയും, അതിന്റെ ഗണിതപരമായ വിശദീകരണവും നൽകി.
1875 – പോൾ എമിലി ലെക്കോക്ക് ബോയ്സ്ബാഡ്രൻ, ഗാലിയം കണ്ടുപിടിച്ചു.
1886 - ഹെൻറി മോയ്സാൻ ഫ്ലൂറിൻ കണ്ടുപിടിച്ചു.
1886 - അലുമിനിയം നിർമ്മിക്കാൻ ഉപയോഗിക്കുന്ന ഹാൾ ഹെരോൾട്ട് പ്രക്രിയ ( en:Hall-Héroult process ) വികസിപ്പിച്ചെടുത്തു.
1890 - സോഡിയം നിർമ്മിക്കാൻ ഉപയോഗിക്കുന്ന കാസ്റ്റർ കെല്ലിനർ പ്രക്രിയ ( en:Castner-Kellner process ) വികസിപ്പിച്ചെടുത്തു.
കണ്ണികൾ Wikimedia Commons has media related to Electrolysis .
വൈദ്യുതസ്വിച്ച് ഇംഗ്ലീഷ് വിലാസം https://ml.wikipedia.org/wiki/Switch ഒരു വൈദ്യുത സ്വിച്ച്
വൈദ്യുതസാങ്കേതികവിദ്യയിൽ,(Electrical Engineering) ഒരു വൈദ്യുതപരിപഥം (Electric Circuit) ചേർക്കുവാനോ  മുറിയ്ക്കുന്നതിനോ  , അതിലുടെ, വൈദ്യുതപ്രവാഹം തുടങ്ങുവാനോ  നിറുത്തുവാനോ , പ്രവാഹഗതി മാറ്റുവാനോ ഉപയോഗിക്കുന്ന ഒരു ഘടകോപകരണമാണ് വൈദ്യുതസ്വിച്ച് (Electric Switch) അഥവാ സ്വിച്ച് (ശലാകം) എന്നറിയപ്പെടുന്നത്.
പരിപഥം കൈകാര്യം ചെയ്യുന്ന വൈദ്യുതമർദ്ദം (Voltage), ക്രമധാരാശേഷി (Current Carrying Capacity), ലഘുധാരാശേഷി (Short Circuit Capability) തുടങ്ങിയകാര്യങ്ങളുടെ അടിസ്ഥാനത്തിൽ, പലതരം വിഛേദകോപകരണങ്ങൾ (Switchgear) ഉപയോഗിച്ചു വരുന്നു.
പ്രധാനമായി, വൈദ്യുതി വഹിക്കാൻ ശേഷിയുള്ള വൈദ്യുതചാലകം ചോർച്ച തടയുന്നതിനുള്ള കുചാലകങ്ങൾ, ഉപകരണം പ്രവർത്തിപ്പിക്കുന്നതിനുള്ള യാന്ത്രികക്ക്രമീകരണങ്ങൾ  മുതലായവ ഒരു സ്വിച്ചിൽ ഉൾപ്പെടുന്നു.
ഉന്നതസമ്മർദ്ദത്തിൽ പ്രവർത്തിക്കുന്ന വിഛേദകോപകരണങ്ങളിൽ, ഇതുകൂടാതെ വൈദ്യുതസ്ഫുലിംഗം (Electric Arc) കെടുത്തുന്നതിനുള്ള ക്രമീകരണങ്ങളും ഉണ്ടാവും.
ഗാർഹിക വൈദ്യുതിയിൽ, വൈദ്യുതവിളക്കുകളോ, പങ്കകളോ, മറ്റുപകരണങ്ങളോ പ്രവർത്തിപ്പിക്കുന്നതിനോ നിറുത്തുന്നതിനോ സ്വിച്ചാണ് ഉപയോഗിക്കുന്നത്.
സ്വിച്ചിന്റെ പുറംഭാഗം മുഴുവൻ കുചാലകാവരണം (Insulation) ചെയ്തിരിക്കും.
ഗൃഹഭിത്തിയിലോ മറ്റേതെങ്കിലും സമാനവസ്തുക്കളോടോ ചേർത്തായിരിക്കും സ്വിച്ച് ഉറപ്പിക്കുന്നത്.
വൈദ്യുതി പ്രവഹിപ്പിക്കേണ്ട വാഹകക്കമ്പികൾ സ്വിച്ചിന്റെ ഉള്ളിൽ രണ്ട് അഗ്രങ്ങളിൽ (Terminals) ബന്ധിക്കുന്നു.
ഈ അഗ്രങ്ങൾ തമ്മിൽ വൈദ്യുതിപരമായി കൂട്ടിച്ചേർക്കുന്നതും വിടുതൽ ചെയ്യുന്നതും സ്വിച്ചിലെ സവിശേഷ ഉത്തോലകസജ്ജീകരണമാണ്.
വിവിധതരം സ്വിച്ചുകൾ വിവിധതരം സ്വിച്ചുകൾ .
മുകളിലെ നിരയിൽ ഇടത്ത് നിന്നും വലതോട്ടു സർക്യുട്ട് ബ്രേക്കർ (circuit breaker ), മെർക്കുറി സ്വിച്ച് (mercury switch ), വാഫെർ സ്വിച്ച് (wafer switch ), ഡിപ്പ് സ്വിച്ച് (DIP switch ), സർഫെസ് മൌണ്ട്  സ്വിച്ച് (surface mount switch ),റീഡ് സ്വിച്ച്(reed switch ) .
താഴത്തെ നിരയിൽ  ഇടത്ത് നിന്നും വലതോട്ടു വാൾ സ്വിച്ച്( (യു.എസ് സ്റ്റൈൽ )(wall switch (U.S. style)),മിനിയേച്ചർ ടോഗിൾ സ്വിച്ച്(miniature toggle switch ),ഇൻ-ലൈൻ സ്വിച്ച്( in-line switch ),പുഷ് ബട്ടൺ സ്വിച്ച്,റോക്കർ സ്വിച്ച്(push-button switch ) ,മൈക്രോസ്വിച്ച്(microswitch )
വിഛേദകോപകരണങ്ങൾ അതിന്റ ഉപയോഗം, ശേഷികൾ, സ്ഫുലിംഗഹാരിമാധ്യമം (Arc Quenching Medium) തുടങ്ങിയ കാര്യങ്ങളുടെ അടിസ്ഥാനത്തിൽ പല തരങ്ങളായി വകതിരിച്ചിട്ടുണ്ട്.
സിങ്കിൾ ഫെയിസ് സ്വിച്ച് ഡബിൾ ഫെയിസ് സ്വിച്ച് നാമകരണം ചിത്രം A ചിത്രം B .
ഒരു  ട്രിപ്പിൾ പോൾ സിംഗിൾ ത്രോ  സ്വിച്ച് ഒരു ഡബിൾ പോൾ സിംഗിൾ ത്രോ  സ്വിച്ചിന്റെ പിൻവശം ഒരു ഡബിൾ പോൾ ഡബിൾ ത്രോ  സ്വിച്ചിന്റെ പിൻവശം താക്കോലുപയോഗിച്ച് മാത്രം പ്രവർത്തിപ്പിക്കാനാവുന്ന കീ സ്വിച്ച്
ചിത്രം A  നോക്കുക  P - ഫേസ് വയർ ,N - ന്യുട്രൽ വയർ,B1 B2 ബൾബുകൾ ,S1  ഒരു  സിംഗിൾ പോൾ  ഡബിൾ ത്രോ  സ്വിച്ച് ആണ് .
P എന്ന ഒറ്റ ഫേസ് വയറിനെ മാത്രമേ S1  സ്വിച്ച് നിയന്ത്രിക്കുന്നുള്ളൂ  അതുകൊണ്ടാണ് ഇത് സിംഗിൾ പോൾ ആകുന്നതു.
S1  എന്ന സ്വിച്ചിനു  രണ്ടു ത്രോ ഉണ്ട്.
ഒന്നാമത്തെ ത്രോ (AB  പൊസിഷൻ ) ആണെങ്കിൽ B1  എന്ന ബൾബും രണ്ടാമത്തെ ത്രോയിൽ (AC പൊസിഷൻ)  B2  എന്ന   ബൾബും പ്രവർത്തിക്കുന്നു.
ചിത്രം B  നോക്കുക  R,Y,B - ഫേസ് വയർ ,N - ന്യുട്രൽ വയർ,M മോട്ടോർ ,DS1  ഒരു  ട്രിപ്പിൾ പോൾ സിംഗിൾ ത്രോ  സ്വിച്ച് ആണ് .
R,Y,B എന്നീ മൂന്നു  ഫേസ് വയറുകളെ DS1   സ്വിച്ച് നിയന്ത്രിക്കുന്നു.
അതുകൊണ്ടാണ് ഇത് ട്രിപ്പിൾ  പോൾ ആകുന്നതു.
DS1   എന്ന സ്വിച്ചിനു  ഒറ്റ  ത്രോ മാത്രമേ ഉള്ളൂ  അപ്പോൾ DS1  ഒരു 3PST സ്വിച്ച് ആണ്.
പേരിന്റെ ചുരുക്കരൂപം പൂർണ്ണരൂപം വിവരണം ചിഹ്നം SPST സിങ്കിൾ പോൾ, സിങ്കിൾ ത്രോ രണ്ട് ടെർമിനലുകൾ ഉള്ള സാധാരണ സ്വിച്ച്.
ഓൺ അവസ്ഥയിൽ രണ്ട് ടെർമിനലുകൾ തമ്മിൽ ബന്ധിക്കപ്പെടുന്നു SPDT സിങ്കിൾ പോൾ, ഡബിൾ ത്രോ L1,L2, C(COM,Common) എന്നിങ്ങനെ മൂന് ടെർമിനലുകൾ ഉള്ള ചെയിഞ്ച് ഓവർ സ്വിച്ച്.
C L1 ആയോ, L2 ആയോ എപ്പോഴും ബന്ധിക്കപ്പെട്ടിരിക്കും SPCO SPTT, c.o. സിങ്കിൾ പോൾ ചെയിഞ്ച് ഓവർ അല്ലെങ്കിൽ സിങ്കിൾ പോൾ , സെന്റർ ഓഫ് അല്ലെങ്കിൽ സിങ്കിൾ പോൾ, ട്രിപ്പിൾ ത്രോ SPDT ക്ക് സമാനമാണിത്.
ചില കമ്പനികളുടെ SPCO/SPTT സ്വിച്ചുകൾക്ക് നടുക്ക് ഒരു സ്ഥിര ഓഫ് പൊസിഷൻ ഉണ്ടാകും SPDT ക്ക് ഇതുണ്ടാവില്ല.
DPST ഡബിൾ പോൾ, സിങ്കിൾ ത്രോ ഒരുമിച്ച് നിയന്ത്രിക്കാവുന്ന രണ്ട് SPST സ്വിച്ചുകൾക്ക് സമാനമായ സ്വിച്ച് DPDT ഡബിൾ പോൾ, ഡബിൾ ത്രോ ഒരുമിച്ച് നിയന്ത്രിക്കാവുന്ന രണ്ട് SPDT സ്വിച്ചുകൾക്ക് സമാനമായ സ്വിച്ച് DPCO ഡബിൾ പോൾ ചെയിഞ്ച് ഓവർ അല്ലെങ്കിൽ Double pole, centre off DPDT ക്ക് സമാനമാണിത്.
ചില കമ്പനികളുടെ DPCO സ്വിച്ചുകൾക്ക് നടുക്ക് ഒരു സ്ഥിര ഓഫ് പൊസിഷൻ ഉണ്ടാകും DPDT ക്ക് ഇതുണ്ടാവില്ല.
DPDT വെച്ച് കൊണ്ടുള്ള ഒരു വയറിംഗ് സംവിധാനമാണിത്.
സ്റ്റെയർ കേസ് വയറിംഗ് എന്നറിയപ്പെടുന്ന ഇത് സാധാരണ വീടിന്റെ മുൻ വശങ്ങളിൽ ഉപയോഗിക്കാറുണ്ട്
വൈദ്യുതിയുടെ അളവുപകരണങ്ങൾ ഇംഗ്ലീഷ് വിലാസം https://ml.wikipedia.org/wiki/Electrical_and_electronic_measuring_equipment
ഒരു പരിപഥത്തിലെ വൈദ്യുതിയുടെ സവിശേഷതകൾ വിലയിരുത്തുന്നതിനാണ് വൈദ്യുതിയുടെ അളവുപകരണങ്ങൾ ഉപയോഗിക്കുന്നത്.
ഇത് വിലയിരുത്തുന്നത് വൈദ്യുതപ്രവാഹത്തിന്റെ  സ്വഭാവം നിശ്ചയിക്കുന്ന പരിമാണങ്ങളായ പ്രവാഹതീവ്രത (കറണ്ട്), (വോൾട്ടത (വോൾട്ടേജ്), ശക്തി (പവർ), ഊർജ്ജം(എനർജി) തുടങ്ങിയവയെ ആശ്രയിച്ചാണ്.
ഇവയെ അളക്കാനുപയോഗിക്കുന്ന അളവുപകരണങ്ങളാണ് വൈദ്യുതിയുടെ അളവുപകരണങ്ങൾ.
ഇവയെ പ്രാഥമികമെന്നും ദ്വിതീയം എന്നും രണ്ടായി തരം തിരിക്കാവുന്നതാണ്.
പ്രാഥമിക അളവുപകരണങ്ങൾ
അളവുപകരണങ്ങളിൽ പ്രധാനമായും ഒരു സൂചകവും, ചലനവ്യൂഹവുമാണുണ്ടാകുക.
ഇത്തരത്തിൽ സൂചകത്തിന്റെ ചലനത്തെ ആസ്പദമാക്കി അളവെടുക്കുന്ന വൈദ്യുതിയുടെ അളവുപകരണങ്ങളെയാണ്   പ്രാഥമിക അളവുപകരണങ്ങൾ  എന്നു പറയുന്നത്.
ദ്വിതീയ അളവുപകരണങ്ങൾ
അളവുകളുടെ മൂല്യങ്ങൾക്കനുസരിച്ച് പ്രത്യേകം തയ്യാർ ചെയ്ത ഒരു  സ്കെയിലോട് കൂടിയ അളവുപകരണങ്ങളാണ്  ദ്വിതീയ അളവുപകരണങ്ങൾ 
സെക്കന്റെറി ഉപകരണങ്ങൾ സൂചകമാപിനികൾ, രേഖാംശമാപിനികൾ, സമാകലനമാപിനികൾ എന്നിങ്ങനെ മൂന്ന് തരത്തിലുണ്ട്.
ലെവി-സിവിറ്റ ചിഹ്നം ഇംഗ്ലീഷ് വിലാസം https://ml.wikipedia.org/wiki/Levi-Civita_symbol
ടെൻസർ കലനത്തിൽ(Tensor calculus) ഉപയോഗിക്കുന്ന ഒരു ഗണിതശാസ്ത്രചിഹ്നമാണ് ലെവി-സിവിറ്റ ചിഹ്നം .
ഇറ്റാലിയൻ ഗണിതശാസ്ത്രജ്ഞനും ഭൗതികശാസ്ത്രജ്ഞനുമായിരുന്ന ടുള്ളിയോ ലെവി സിവിറ്റയോടുള്ള ബഹുമാനാർഥമായാണ് ഈ പേര് നൽകപ്പെട്ടത്.
ത്രിമാന ലെവി സിവിറ്റ ചിഹ്നം താഴെക്കാണുന്ന വിധത്തിലാണ് നിർവചിക്കപ്പെട്ടിരിക്കുന്നത്; ε i j k = { + 1 if ( i , j , k ) is ( 1 , 2 , 3 ) , ( 3 , 1 , 2 ) or ( 2 , 3 , 1 ) , − 1 if ( i , j , k ) is ( 1 , 3 , 2 ) , ( 3 , 2 , 1 ) or ( 2 , 1 , 3 ) , 0 if i = j or j = k or k = i {\displaystyle \varepsilon _{ijk}={\begin{cases}+1 {\mbox{if }}(i,j,k){\mbox{ is }}(1,2,3),(3,1,2){\mbox{ or }}(2,3,1),\\-1 {\mbox{if }}(i,j,k){\mbox{ is }}(1,3,2),(3,2,1){\mbox{ or }}(2,1,3),\\0 {\mbox{if }}i=j{\mbox{ or }}j=k{\mbox{ or }}k=i\end{cases}}}
ε i j k {\displaystyle \varepsilon _{ijk}} ന്റെ വില,( i , j , k )എന്നത് (1,2,3) ന്റെ ഇരട്ട ക്രമചയമാണെങ്കിൽ (even permutation) 1ഉം  ഒറ്റ ക്രമചയമാണെങ്കിൽ(odd permutation) -1ഉം i,j,k എന്നിവയിലേതെങ്കിലും ആവർത്തിക്കുകയാണെങ്കിൽ 0വും ആണ്.
ത്രിമാന ലെവി-സിവിറ്റ ചിഹ്നത്തിന്റെ മൂല്യം കണ്ടുപിടിക്കാൻ താഴെക്കാണുന്ന സമവാക്യം ഉപയോഗിക്കാം; ε i j k = ( j − i ) ( k − i ) ( k − j ) 2 = ( i − j ) ( j − k ) ( k − i ) 2 {\displaystyle \varepsilon _{ijk}={\frac {\left(j-i\right)\left(k-i\right)\left(k-j\right)}{2}}={\frac {\left(i-j\right)\left(j-k\right)\left(k-i\right)}{2}}}
ചതുർമാനത്തിൽ ഇതിന്റെ മൂല്യം; ε i j k l = ( j − i ) ( k − i ) ( l − i ) ( k − j ) ( l − j ) ( l − k ) 12 = ( i − j ) ( i − k ) ( i − l ) ( j − k ) ( j − l ) ( k − l ) 12 {\displaystyle \varepsilon _{ijkl}={\frac {\left(j-i\right)\left(k-i\right)\left(l-i\right)\left(k-j\right)\left(l-j\right)\left(l-k\right)}{12}}={\frac {\left(i-j\right)\left(i-k\right)\left(i-l\right)\left(j-k\right)\left(j-l\right)\left(k-l\right)}{12}}} ആണ്.
ഉദാഹരണത്തിന് രേഖീയ ബീജഗണിതത്തിൽ ,3×3 മാട്രിക്സിന്റെ സാരണികം (determinant) ലെവി-സിവിറ്റ ചിഹ്നമുപയോഗിച്ച് det A = ∑ i = 1 3 ∑ j = 1 3 ∑ k = 1 3 ε i j k a 1 i a 2 j a 3 k {\displaystyle \det A=\sum _{i=1}^{3}\sum _{j=1}^{3}\sum _{k=1}^{3}\varepsilon _{ijk}a_{1i}a_{2j}a_{3k}}
എന്നെഴുതാം.
രണ്ടു സദിശങ്ങളുടെ ക്രോസ് പ്രോഡക്ട് എഴുതാനും ഈ ചിഹ്നം ഉപയോഗിക്കാം a × b = | e 1 e 2 e 3 a 1 a 2 a 3 b 1 b 2 b 3 | = ∑ i = 1 3 ∑ j = 1 3 ∑ k = 1 3 ε i j k e i a j b k {\displaystyle \mathbf {a\times b} ={\begin{vmatrix}\mathbf {e_{1}} \mathbf {e_{2}} \mathbf {e_{3}} \\a_{1} a_{2} a_{3}\\b_{1} b_{2} b_{3}\\\end{vmatrix}}=\sum _{i=1}^{3}\sum _{j=1}^{3}\sum _{k=1}^{3}\varepsilon _{ijk}\mathbf {e_{i}} a_{j}b_{k}}
കുറച്ചുകൂടി ലളിതമായിപ്പറഞ്ഞാൽ: a × b = c , c i = ∑ j = 1 3 ∑ k = 1 3 ε i j k a j b k .
{\displaystyle \mathbf {a\times b} =\mathbf {c} ,\ c_{i}=\sum _{j=1}^{3}\sum _{k=1}^{3}\varepsilon _{ijk}a_{j}b_{k}.
} അവലംബം Charles W. Misner , Kip S. Thorne , John Archibald Wheeler , Gravitation , (1970) W.H. Freeman, New York; ISBN 0-7167-0344-0 .
(See section 3.5 for a review of tensors in general relativity ).
ലെലെറ്റി ഖുമലോ ഇംഗ്ലീഷ് വിലാസം https://ml.wikipedia.org/wiki/Leleti_Khumalo
ദക്ഷിണാഫ്രിക്കൻ സ്വദേശിയായ ഒരു നടിയാണ് ലെലെറ്റി ഖുമാലോ (ജനനം: മാർച്ച് 30, 1970).
സരഫിന എന്ന ചലച്ചിത്രത്തിലേയും അതേ പേരിൽത്തന്നെയുള്ള നാടകത്തിലേയും പ്രധാന കഥാപാത്രത്തെ അവതരിപ്പിച്ചതിനൊപ്പം ഹോട്ടൽ റുവാണ്ട , ദക്ഷിണാഫ്രിക്കയിൽനിന്നുള്ള ആദ്യ ഓസ്കാർ നാമനിർദ്ദേശ ചിത്രമായ യെസ്റ്റെർഡേ , ഇൻവിക്റ്റസ് തുടങ്ങിയ ചിത്രങ്ങളിലെ അഭിനയത്തിനും, കൂടാതെ മസുലു എന്ന സാങ്കല്പിക കഥാപാത്രത്തെ അവതരിപ്പിച്ച ഇംബേവു: ദി സീഡ് എന്ന സോപ്പ് ഓപ്പറയിലെ അഭിനയത്തിലൂടെയും അവർ ഏറെ പ്രശസ്തയാണ്.
ആദ്യകാല ജീവിതവും സരഫിനയും!
ദക്ഷിണാഫ്രിക്കയിലെ ഡർബന്റെ വടക്കു ഭാഗത്ത് സ്ഥിതിചെയ്യുന്ന ക്വമാഷു ടൗൺഷിപ്പിലായിരുന്ന ഖുമലോയുടെ ജനനം.
ബാല്യകാലംമുതൽക്കുതന്നെ നാടകാവതരണത്തിൽ അതിയായി താൽപര്യം പ്രകടിപ്പിച്ചിരുന്ന അവർ തു നോക്വെ എന്ന വ്യക്തി മാർഗ്ഗദർശകനായിരുന്ന അമജിക എന്ന യുവ നൃത്ത സംഘത്തോടൊപ്പം ചേർന്നു.
1985-ൽ എം‌ബോംഗെനി എൻ‌ജെമയുടെ മ്യൂസിക്കലിനു വേണ്ടി ഖുമലോ ഒരു ഓഡിഷൻ നടത്തിയിരുന്നു.
അത് പിന്നീട്  സരഫിന എന്ന പേരിലുള്ള അന്താരാഷ്ട്ര ബ്ലോക്ക്ബസ്റ്റർ ചിത്രമായി മാറി.
സരഫിനയിലെ ഖുമലോയുടെ പ്രധാന കഥാപാത്രത്തിനുവേണ്ടിയുള്ള രചന നടത്തിയത്അവരുടെ ആദ്യഭർത്താവുകൂടിയായിരുന്ന എം‌ബോംഗെനി എൻ‌ജെമ ആയിരുന്നു.
പിന്നീട് ഒരു വ്യവസായിയായ സ്കൂതാസോ വിൻസ്റ്റൺ ഖാനിലെയെ വിവാഹം കഴിച്ച അവർ ഉൽവെൻസിലെ, യമുക്കലാനി ഖാനിലെ എന്നീ ഇരട്ടക്കുട്ടികൾക്ക് ജന്മം നൽകി.
ദക്ഷിണാഫ്രിക്കയിലും ബ്രോഡ്‌വേയിലുമുള്ള വേദികളിൽ ഖുമലോ സരഫിനയിലെ വേഷം അവതരിപ്പിച്ചു.
ഒരു മ്യൂസിക്കലിലെ ഒരു മികച്ച നടിക്കുള്ള 1988 ലെ ടോണി അവാർഡിനുള്ള നാമനിർദേശം ഇതിലെ അഭിനയത്തിലൂടെ അവർക്ക് ലഭിച്ചു.
1987-ൽ ഖുമലോയ്ക്ക് മികച്ച നാടക നടിക്കുള്ള എൻ‌എ‌എ‌സി‌പി ഇമേജ് അവാർഡ് ലഭിച്ചു.
1992 ൽ ഡാരെൽ ജെയിംസ് റൂഡ്റ്റ്ന്റെ സരഫിന!
യുടെ ചലച്ചിത്രാവിഷ്കാരത്തിൽ വൂപ്പി ഗോൾഡ്ബെർഗ് , മിറിയം മക്കേബ , ജോൺ കാനി എന്നിവരോടൊപ്പം അഭിനയിക്കുകയും ഇത് ആഫ്രിക്കൻ ഭൂഖണ്ഡത്തിൽ പുറത്തിറങ്ങിയ ഏറ്റവും വലിയ ചലച്ചിത്ര നിർമ്മാണമായി മാറുകയും ലോകവ്യാപകമായി റീലീസ് ചെയ്യപ്പെടുകയും ചെയ്തു.
സിനിമകൾ വർഷം പേര് കഥാപാത്രം കുറിപ്പുകൾ 1988 വോയിസെസ് ഓഫ് സരഫിന!
സരഫിന ഡോക്യുമെന്ററി 1992 സരഫിന!
1995 ക്രൈ, ദി ബിലൗവ്ഡ് കൺട്രി കാറ്റി 2004 യെസ്റ്റെർഡേ യെസ്റ്റെർഡേ ഖുമലോ 2004 ഹോട്ടൽ റുവാണ്ട ഫെഡൻസ് 2005 ഫെയിത്സ് കോർണർ ഫെയിത് 2009 ഇൻവിക്റ്റസ് മേരി 2010 ആഫ്രിക്ക യുണൈറ്റഡ് സിസ്റ്റർ നെഡെബെലെ 2010 ഹോപ്വില്ലെ ഫ്ലോ 2011 വിന്നി മണ്ടേല അഡ്‌ലെയ്ഡ് ടാംബോ 2015-2018 ഉസലോ സാൻഡിലേ മഡ്‌ലെറ്റ്ഷെ 2016 ഫ്രീ സ്റ്റേറ്റ് മരിയ 2016 ക്രൈ ഓഫ് ലൗ സെൻസി 2018 ഇംബേവു: ദി സീഡ് നോകുബോംഗ ഭേങ്കു 274 എപ്പിസോഡുകൾ അവലംബം പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ലെലെറ്റി ഖുമലോ Images of Khumalo in the movie Yesterday Archived 2012-02-07 at the Wayback Machine .
Generations Cast Bio for Khumalo Leleti Khumalo at Who's Who Southern Africa
ലെവോനോർജസ്ട്രെൽ-റിലീസിംഗ് ഇംപ്ലാന്റ്
ലെവോനോർജസ്ട്രെൽ-റിലീസിംഗ് ഇംപ്ലാന്റ് , ജാഡെല്ലെ എന്ന ബ്രാൻഡ് നാമത്തിൽ വിൽക്കുന്നു, ജനന നിയന്ത്രണത്തിനായി ലെവോനോർജസ്ട്രൽ ഇറ്റിക്കുന്ന ഉപകരണങ്ങളാണ്.
ഇംഗ്ലീഷ്: Levonorgestrel-releasing implant.
ജനന നിയന്ത്രണത്തിന്റെ ഏറ്റവും ഫലപ്രദമായ രൂപങ്ങളിൽ ഒന്നാണിത്, ഒരു വർഷത്തെ പരാജയ നിരക്ക് ഏകദേശം 0.05% ആണ്.
ഉപകരണം ചർമ്മത്തിന് കീഴിൽ സ്ഥാപിക്കുകയും അഞ്ച് വർഷം വരെ നീണ്ടുനിൽക്കുകയും ചെയ്യുന്നു.
പെൽവിക് കോശജ്വലന രോഗത്തിന്റെ ചരിത്രമുള്ള സ്ത്രീകൾക്ക് ഇത് ഉപയോഗിക്കാം, അതിനാൽ ഗർഭാശയ ഉപകരണം ഉപയോഗിക്കാൻ കഴിയില്ല.
നീക്കം ചെയ്തതിനുശേഷം, പ്രത്യുൽപാദനശേഷി വേഗത്തിൽ തിരിച്ചെത്തുന്നു
കാര്യമായ ചില പാർശ്വഫലങ്ങൾ ഉള്ള ഇത് പൊതുവെ നന്നായി സഹിക്കാൻ പറ്റുന്നു.
ക്രമരഹിതമായ ആർത്തവം, ആർത്തവമില്ല, തലവേദന, സ്തന വേദന എന്നിവ പാർശ്വഫലങ്ങളിൽ ഉൾപ്പെടാം.
കാര്യമായ കരൾ രോഗമുള്ള ആളുകളിൽ ഇത് ഉപയോഗിക്കുന്നത് ശുപാർശ ചെയ്യുന്നില്ല.
ലെവോനോർജസ്ട്രെൽ ഇംപ്ലാന്റ് ദീർഘനേരം പ്രവർത്തിക്കുന്ന ഒരു തരം റിവേഴ്സിബിൾ ജനന നിയന്ത്രണമാണ്.
അണ്ഡോത്പാദനം നിർത്തുകയും സെർവിക്സിന് ചുറ്റുമുള്ള മ്യൂക്കസ് കട്ടിയാക്കുകയും ചെയ്തുകൊണ്ടാണ് ഇത് പ്രാഥമികമായി പ്രവർത്തിക്കുന്നത്.
റഫറൻസുകൾ 1 2 1 2 3 1 2 3 4 1 2 ↑ {{ cite book }} : | last2= has generic name ( help )
ലെവി വാറ്റ്കിൻസ്
ഒരു അമേരിക്കൻ ഹാർട്ട് സർജനും പൗരാവകാശ പ്രവർത്തകനുമായിരുന്നു ലെവി വാറ്റ്കിൻസ് ജൂനിയർ (ജൂൺ 13, 1944 - ഏപ്രിൽ 11, 2015).
1980 ഫെബ്രുവരി 4 ന്, ജോൺസ് ഹോപ്കിൻസ് സർവകലാശാലയിൽ ഒരു മനുഷ്യ രോഗിയിൽ ആദ്യമായി ഒരു ഓട്ടോമാറ്റിക് ഡിഫിബ്രില്ലേറ്റർ വിജയകരമായി സ്ഥാപിച്ചത് അദ്ദേഹവും വിവിയൻ തോമസും ചേർന്ന് ആയിരുന്നു.
വാട്ട്കിൻസ് ജോൺസ് ഹോപ്കിൻസിൽ ശസ്ത്രക്രിയ വിദ്യാഭ്യാസം പൂർത്തിയാക്കി വെറും ഏഴുമാസം കഴിഞ്ഞാണ് ഇത് ചെയ്തത്.
ഇന്ന്, ലോകത്തെല്ലായിടത്തും ദശലക്ഷക്കണക്കിന് രോഗികൾ ഈ ഉപകരണം ഉപയോഗിക്കുന്നു.
ഇത് ക്രമരഹിതമായ ഹൃദയമിടിപ്പ് കണ്ടെത്തി അവയെ ശരിയാക്കുന്നു.
നിശ്ചയദാർഢ്യനും വികാരഭരിതനും കരുതലും ഉള്ള വ്യക്തിയായാണ് വാറ്റ്കിൻസ് അറിയപ്പെട്ടിരുന്നത്.
മെഡിക്കൽ മേഖലയിലെ ന്യൂനപക്ഷങ്ങൾക്കായുള്ള തന്റെ മുന്നേറ്റത്തിന് ഊജ്ജം പകരാൻ അദ്ദേഹം ഈ അനുകമ്പ ഉപയോഗിച്ചു.
ഇന്നും ആളുകൾ അദ്ദേഹത്തിന്റെ പൗരാവകാശ ആക്ടിവിസത്തെ അടിസ്ഥാനമാക്കിയുള്ള ജ്ഞാനവും ആശയങ്ങളും മെഡിക്കൽ സ്കൂളുകളെ മനുഷ്യ വർഗ്ഗത്തിന്റെ വൈവിധ്യത്തിന്റെ കൂടുതൽ പ്രാതിനിധ്യമുള്ളതാക്കാൻ ഉപയോഗിക്കുന്നുണ്ട്.
യൂണിവേഴ്സിറ്റിയിലെ ഉൾപ്പെടുത്തലിന്റെ പ്രാധാന്യത്തെക്കുറിച്ച് ചർച്ച ചെയ്യുന്നതിനായി വണ്ടർ‌ബിൽറ്റ് യൂണിവേഴ്‌സിറ്റി അദ്ദേഹത്തിന്റെ ബഹുമാനാർത്ഥം വർഷം തോറും ഒരു പ്രഭാഷണ പരമ്പര നടത്തുന്നു.
കൻസാസിലെ പാർസൺസിൽ ലെവി വാട്ട്കിൻസ് സീനിയർ (1911–1994, ലിലിയൻ വർണാഡോ (1917–2013) എന്നിവരുടെ മകനായി വാട്ട്കിൻസ് ജനിച്ചു.
അഞ്ച് സഹോദരങ്ങളുമായാണ് അദ്ദേഹം വളർന്നത്: രണ്ട് സഹോദരന്മാർ, ജെയിംസ് വാറ്റ്കിൻസ്, ഡൊണാൾഡ് വി. വാട്ട്കിൻസ് സീനിയർ, മൂന്ന് സഹോദരിമാർ, ഡോറിസ്റ്റൈൻ എൽ. മിനോട്ട്, എമ്മ പേൾ മക്ഡൊണാൾഡ്, ആനി മേരി ഗാരവേ.
കുടുംബം അലബാമയിലെ മോണ്ട്ഗോമറിയിലേക്ക് താമസം മാറ്റി, അവിടെ പിതാവ് 1962 മുതൽ 1983 വരെ അലബാമ സ്റ്റേറ്റ് കോളേജിന്റെ ആറാമത്തെ പ്രസിഡന്റായും അമ്മ ഹൈസ്കൂൾ അദ്ധ്യാപികയായും ജോലി ചെയ്തു.
കുട്ടിക്കാലത്ത്, അലബാമയിലെ ബർമിംഗ്ഹാമിൽ റാൽഫ് അബർനതി വാട്ട്കിൻസ് സ്നാനമേറ്റു.
റവറണ്ട് അബർനതി പൗരാവകാശങ്ങളിൽ ഒരു നേതാവായി പ്രവർത്തിക്കുകയും മാർട്ടിൻ ലൂതർ കിംഗ് ജൂനിയറുമായി ഉത്സാഹത്തോടെ പ്രവർത്തിക്കുകയും ചെയ്തു.
അലബാമ സ്റ്റേറ്റ് ലബോറട്ടറി ഹൈസ്കൂളിലെ ക്ലാസ്സിലെ വാലിഡിക്റ്റോറിയനായിരുന്നു വാറ്റ്കിൻസ്.
ടെന്നസി സ്റ്റേറ്റ് യൂണിവേഴ്സിറ്റിയിലെ ബയോളജി പ്രൊഫസറാണ് മെഡിക്കൽ രംഗത്ത് ഒരു തൊഴിൽ തേടാൻ അദ്ദേഹത്തെ പ്രേരിപ്പിച്ചത്.
വാട്കിൻസ് ടെന്നസി സ്റ്റേറ്റ് യൂണിവേഴ്സിറ്റിയിൽ നിന്ന് ബയോളജിയിൽ ബിരുദം നേടി.
അതിനുശേഷം, വണ്ടർ‌ബിൽറ്റ് യൂണിവേഴ്സിറ്റി സ്കൂൾ ഓഫ് മെഡിസിനിൽ ചേർന്നു.
ആ സ്ഥാപനത്തിൽ നിന്ന് മെഡിക്കൽ ബിരുദം നേടിയ ആദ്യത്തെ ആഫ്രിക്കൻ അമേരിക്കക്കാരനായി.
നാഷ്‌വില്ലിൽ ഒരു പത്ര ലേഖനത്തിലൂടെയാണ് അദ്ദേഹം തന്റെ അഡ്മിഷനെപ്പറ്റി അറിഞ്ഞത്.
1970 ൽ ബിരുദം പൂർത്തിയാകുമ്പോഴും വാട്ട്കിൻസ് സ്കൂളിലെ ഒരേയൊരു കറുത്ത വിദ്യാർത്ഥിയായിരുന്നു.
ആൽഫ ഒമേഗ ആൽഫ, ആൽഫ ഫി ആൽഫ, ആൽഫ കാപ്പ മു, ബീറ്റ കപ്പ ചി എന്നിവയിലെ അംഗമായിരുന്നു അദ്ദേഹം.
1971 ൽ ജോൺസ് ഹോപ്കിൻസ് ഹോസ്പിറ്റലിൽ വാട്ട്കിൻസ് മെഡിക്കൽ റെസിഡൻസി ആരംഭിച്ചു.
അവിടെ അദ്ദേഹം ഹൃദയ ശസ്ത്രക്രിയയിലെ മുഖ്യഡോക്ടറായി.
യൂണിവേഴ്സിറ്റിയിലെ ആദ്യത്തെ ആഫ്രിക്കൻ അമേരിക്കൻ ചീഫ് റെസിഡന്റായി അദ്ദേഹം പ്രവർത്തിച്ചു.
ഹാർവാഡിലെ ആൻജിയോടെൻസിൻ ബ്ലോക്കറുകളെക്കുറിച്ചുള്ള ഗവേഷണത്തിന് രണ്ട് വർഷത്തിന് ശേഷം വാട്ട്കിൻസ് ജോൺസ് ഹോപ്കിൻസിലേക്ക് മടങ്ങി 1979 ൽ പ്രവേശന വിഭാഗത്തിൽ ചേർന്നു.
1980-ൽ അദ്ദേഹം ഡിഫിബ്രില്ലേറ്ററിൽ ജോലി ആരംഭിച്ചു, ജോൺസ് ഹോപ്കിൻസിലുള്ള അദ്ദേഹത്തിന്റെ കാലത്ത് ഇത് മെച്ചപ്പെട്ടു.
ഓപ്പൺ ഹാർട്ട് ശസ്ത്രക്രിയയ്ക്കുള്ള സാങ്കേതിക വിദ്യകൾ വർദ്ധിപ്പിക്കുന്നതിനും വാട്ട്കിൻസ് ഈ സമയം ഉപയോഗിച്ചു, അവയിൽ പലതും ഇന്നും ഉപയോഗിക്കുന്നു.
1991 ൽ ഹൃദയ ശസ്ത്രക്രിയയുടെ പ്രൊഫസറായി അദ്ദേഹം തിരഞ്ഞെടുക്കപ്പെട്ടു, അതോടൊപ്പം 2013 ൽ വിരമിക്കുന്നതുവരെ സ്കൂൾ ഓഫ് മെഡിസിൻനിൽ ഡീൻ ആയിരുന്നു.
1993-ൽ അദ്ദേഹത്തിന്റെ പിതാവ് ലെവി വാറ്റ്കിൻസ് സീനിയറിന് ഹൃദയാഘാതം സംഭവിക്കുകയും രക്തക്കുഴലിൽ ശസ്ത്രക്രിയ ആവശ്യമായി വരികയും ചെയ്തു.
വാട്ട്കിൻസ് ശസ്ത്രക്രിയ നടത്താൻ അദ്ദേഹത്തിൻറെ സഹോദരങ്ങൾ അഭ്യർത്ഥിച്ചു, കാരണം അദ്ദേഹം ഒരു അസാധാരണ കാർഡിയാക് സർജൻ ആണെന്ന് അവർക്കറിയാം.
ശസ്ത്രക്രിയയ്ക്ക് മുമ്പ് അദ്ദേഹം പ്രാർത്ഥിച്ചു.
ശസ്ത്രക്രിയ വിജയകരമായിരുന്നു.
ആൻജിയോടെസിൻ ബ്ലോക്കറുകളിലെ പ്രവർത്തനം
1973 ൽ ഹാർവാർഡ് യൂണിവേഴ്സിറ്റിയിലേക്ക് പോകാൻ വാട്ട്കിൻസ് ജോൺസ് ഹോപ്കിൻസ് വിട്ടു, അവിടെ 1975 വരെ ഹൃദയാഘാതമുണ്ടായാലുള്ള ആൻജിയോടെൻസിൻ ബ്ലോക്കറുകളുടെ ഉപയോഗത്തിൽ ഗവേഷണം നടത്തി.
എസിഇ ഇൻഹിബിറ്ററുകളുടെ പാർശ്വഫലങ്ങൾ ഒഴിവാക്കുന്നതിനാണ് ആൻജിയോടെൻസിൻ ബ്ലോക്കറുകൾ സൃഷ്ടിച്ചത്, ഇത് മുമ്പ് രക്തസമ്മർദ്ദം കുറയ്ക്കുന്നതിനും ഹൃദയാഘാതത്തെ ചികിത്സിക്കുന്നതിനും തിരഞ്ഞെടുക്കാനുള്ള മരുന്നായിരുന്നു.
ഹാർവാഡിലെ ആ രണ്ട് വർഷങ്ങളിൽ വാട്ട്കിൻസ് പൂർത്തിയാക്കിയ ഗവേഷണ പ്രവർത്തനങ്ങൾ മരുന്നിന്റെ സുരക്ഷയ്ക്കും കാര്യക്ഷമതയ്ക്കും കാരണമായി.
ഹൃദയാഘാതത്തെ ചികിത്സിക്കുന്നതിനായി എസിഇ ഇൻഹിബിറ്ററുകളെ സഹിക്കാൻ കഴിയാത്ത രോഗികളിൽ ഈ മരുന്ന് ഇന്നും ഉപയോഗിക്കുന്നതിനാൽ അദ്ദേഹത്തിന്റെ ഗവേഷണം വ്യക്തമായി ഫലം കണ്ടു.
പൗരാവകാശ ആക്ടിവിസം 2000 ൽ സഹ ശസ്ത്രക്രിയാ വിദഗ്ധൻ ബെൻ കാർസണിനൊപ്പം വാറ്റ്കിൻസ്
ചെറുപ്പത്തിൽ തന്നെ വാട്ട്കിൻസും കുടുംബവും മാർട്ടിൻ ലൂതർ കിങ്ങിന്റെ കുടുംബത്തെ അവരുടെ പള്ളിയിലൂടെ കണ്ടുമുട്ടി.
കുടുംബത്തിന്റെ പാസ്റ്ററായി സേവനമനുഷ്ഠിച്ച കിംഗിനെ കണ്ടുമുട്ടിയപ്പോൾ വാട്ട്കിൻസിന് എട്ട് വയസ്സായിരുന്നു.
അന്നുമുതൽ, അദ്ദേഹം പൗരാവകാശ പ്രസ്ഥാനത്തിൽ ശ്രദ്ധവച്ചു, ജീവിതകാലം മുഴുവൻ മറ്റ് ആഫ്രിക്കൻ അമേരിക്കക്കാർക്കും മെഡിക്കൽ രംഗത്ത് മുന്നേറാൻ പാടുപെടുന്ന മറ്റ് ന്യൂനപക്ഷങ്ങൾക്കും വേണ്ടി പോരാടി.
1955 ൽ വാട്ട്കിൻസിന് 11 വയസ്സ് മാത്രം പ്രായമുള്ളപ്പോൾ റോസ പാർക്കുകളുമായുള്ള ബസ് സംഭവത്തിന് ശേഷം നടന്ന മോണ്ട്ഗോമറി ബസ് ബഹിഷ്‌കരണത്തിൽ അദ്ദേഹം പങ്കെടുത്തു.
പൗരാവകാശ നേതാവിന്റെ സന്നദ്ധപ്രവർത്തകനായി സേവനമനുഷ്ഠിച്ച അദ്ദേഹം കിംഗുമായി അടുത്ത് പ്രവർത്തിച്ചു.
പിന്നീടുള്ള ജീവിതത്തിൽ, ജോൺസ് ഹോപ്കിൻസ് യൂണിവേഴ്സിറ്റിയിലെ അഡ്മിഷൻ ബോർഡിൽ സേവനമനുഷ്ഠിക്കാൻ അദ്ദേഹം തിരഞ്ഞെടുക്കപ്പെട്ടു.
അവിടെ അദ്ദേഹം അവസാന വർഷങ്ങൾ ചെലവഴിച്ചു, എല്ലാ വംശങ്ങൾക്കും, പ്രത്യേകിച്ച് ന്യൂനപക്ഷങ്ങൾക്കും ഈ വിദ്യാലയം കൂടുതൽ ആകർഷകമാക്കി.
1978 നും 1983 നും ഇടയിൽ ആഫ്രിക്കൻ അമേരിക്കൻ വിദ്യാർത്ഥികളുടെ എണ്ണം സ്കൂളിൽ അഞ്ചിരട്ടിയായി വർദ്ധിച്ചു.
ജെയിംസ് ഇ കെ ഹിൽ‌റെത്ത്, സെൽ‌വിൻ എം. വിക്കേഴ്സ് തുടങ്ങിയ ആഫ്രിക്കൻ അമേരിക്കൻ വ്യക്തികളുടെ ഉപദേശകനായി വാട്ട്കിൻസ് പ്രവർത്തിച്ചു.
യു‌സി ഡേവിസിലെ കോളേജ് ഓഫ് ബയോളജിക്കൽ സയൻസസിന്റെ ഡീൻ ആയിരുന്നു ഹിൽ‌ഡ്രെത്ത്.
എയിഡ്‌സ് ഗവേഷണത്തിന് തന്റെ കരിയറിലെ ഭൂരിഭാഗവും ചെലവഴിച്ച രോഗപ്രതിരോധശാസ്ത്രജ്ഞൻ കൂടിയാണ് അദ്ദേഹം.
ബർമിംഗ്ഹാമിലെ അലബാമ സർവകലാശാലയിലെ സ്കൂൾ ഓഫ് മെഡിസിൻ ആദ്യത്തെ ആഫ്രിക്കൻ അമേരിക്കൻ ഡീനായി വിക്കേഴ്‌സ് പ്രവർത്തിച്ചു.
2015 ഏപ്രിൽ 11 ന് 70 വയസുള്ളപ്പോൾ ഹൃദയാഘാതവും തുടർന്നുള്ള ഹൃദയാഘാതവും മൂലം വാട്ട്കിൻസ് ബാൾട്ടിമോറിൽ മരിച്ചു.
അദ്ദേഹത്തിന്റെ ബഹുമാനാർത്ഥം വാൻഡർബിൽറ്റ് യൂണിവേഴ്സിറ്റി ലെവി വാറ്റ്കിൻസ് ജൂനിയർ, എംഡി ചെയർ ഏപ്രിൽ 30 ന് സ്ഥാപിച്ചു.
മെഡിക്കൽ വിദ്യാഭ്യാസത്തിലെ വൈവിധ്യത്തെക്കുറിച്ചുള്ള എംഡി ലെക്ചർ ലെവി വാറ്റ്കിൻസ് ജൂനിയർ എന്ന പേരിൽ ഒരു പ്രഭാഷണ പരമ്പര 2002 ൽ അദ്ദേഹത്തിന്റെ പേരിലായിരുന്നു, ഓരോ വർഷവും വാൻഡർബിൽറ്റ് സർവകലാശാലയിൽ നടക്കുന്നു.
യൂണിവേഴ്സിറ്റിയിൽ ന്യൂനപക്ഷങ്ങൾക്കായി കമ്മ്യൂണിറ്റികൾ സൃഷ്ടിക്കുന്നതിനുള്ള അവരുടെ പരിശ്രമത്തിന്റെ അടിസ്ഥാനത്തിൽ വിദ്യാർത്ഥികൾക്കും അധ്യാപകർക്കും പ്രതിഫലം ലഭിക്കുന്നു.
ബാൾട്ടിമോറിലെ പാറ്റേഴ്‌സൺ പാർക്കിലെ മാർബിൾ ജലധാരയിൽ അദ്ദേഹത്തിന്റെ ചിത്രവും ജീവിതത്തെക്കുറിച്ചുള്ള വിവരണവും അടങ്ങിയ ഒരു ഫലകം സ്ഥാപിച്ചിട്ടുണ്ട്.
ഇന്നും അദ്ദേഹത്തിന്റെ മിക്ക ജോലികളും വൈദ്യശാസ്ത്രരംഗത്ത് പ്രതിനിധീകരിക്കുന്നു.
ശസ്ത്രക്രിയാ സങ്കേതങ്ങളുടെ പുരോഗതിക്കും ഡീഫിബ്രില്ലേറ്ററിനും വാട്ട്കിൻസ് സംഭാവന നൽകി, ഇവയെല്ലാം ഇന്നും ഉപയോഗിക്കുന്നു.
കൂടാതെ, ആൻജിയോടെൻസിൻ ബ്ലോക്കറുകളെക്കുറിച്ചുള്ള അദ്ദേഹത്തിന്റെ പ്രവർത്തനം രക്തചംക്രമണവ്യൂഹത്തിൻ ചികിത്സ ആവശ്യമുള്ള നിരവധി രോഗികളെയും മറ്റ് മരുന്നുകളെ സഹിക്കാൻ കഴിയാത്തവരെ പോലും സഹായിച്ചിട്ടുണ്ട്.
ലെവ് യാഷിൻ ഇംഗ്ലീഷ് വിലാസം https://ml.wikipedia.org/wiki/Lev_Yashin
സോവിയറ്റ് റഷ്യയിൽ ജനിച്ച ഒരു ഫുട്ബോൾ കളിക്കാരനായിരുന്നു ലെവ്  ഇവാനോവിച്ച്  യാഷിൻ (ജനനം: 22 ഒക്ടോ:1929 -1990 മാർച്ച് 20) ഇരുപതാം നൂറ്റാണ്ട് കണ്ട ഏറ്റവും മികച്ച ഫുട്ബോൾ ഗോളികളിലൊരാളാണ്.
‘ കരിഞ്ചിലന്തി ‘(The Black Spider) എന്ന പേരിലും അദ്ദേഹം കായികലോകത്ത് അറിയപ്പെട്ടിരുന്നു .
അതിവേഗതയും, കായികക്ഷമതയും, റിഫ്ലക്സുകളും യാഷിന്റെ പ്രത്യേകതയായിരുന്നു.
യാഷിനെ ഇരുപതാം നൂറ്റാണ്ടിലെ ഏറ്റവും മികച്ച ഗോൾകീപ്പറായി  IFFHS തെരഞ്ഞെടുത്തിട്ടുണ്ട്.
കരിയറിൽ 812 കളികൾ.
150 ൽ അധികം പെനാൽട്ടി സേവുകൾ.
റഷ്യൻ ക്ലബ്ബായ ഡൈനാമോ മോസ്കോയ്ക്കു വേണ്ടി 326 മാച്ചുകൾ.
78 പ്രാവശ്യം ദേശീയ ടീമിൽ കളിച്ചു .
ലോകകപ്പിൽ 12 മാച്ചുകൾ അവലംബം
ലെലാൻഡ് എച്ച്. ഹാർട്ട്‌വെൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Leland_H.
_Hartwell
വൈദ്യശാസ്ത്ര രംഗത്തെ 2001ലെ നോബൽ പുരസ്കാരം പങ്കു വച്ച ഭിഷഗ്വരനും ശാസ്ത്രജ്ഞനുമാണ് ഡോ. ലെലാൻഡ് എച്ച്. ഹാർട്ട്‌വെൽ (ജനനം : 30 ഒക്ടോബർ 1939).
ഫ്രെഡ് ഹച്ചിൻസൺ അർബുദ ഗവേഷണ കേന്ദ്രത്തിന്റെ മുൻ പ്രസിഡന്റും ഡയറക്ടറുമാണ്.
കോശ വിഭജനത്തിനു സഹായിക്കുന്ന പ്രോട്ടീൻ തന്മാത്രകളുടെ ഇരട്ടിപ്പിനെ സംബന്ധിക്കുന്ന പഠനമാണ് ഡോ. ലെലാൻഡിന് പോൾ നഴ്സ്, ആർ. തിമോത്തി ഹണ്ട് എന്നിവർക്കൊപ്പം നോബൽ സമ്മാനം നേടിക്കൊടുത്തത്.
പുരസ്കാരങ്ങൾ വൈദ്യശാസ്ത്ര രംഗത്തെ 2001ലെ നോബൽ പുരസ്കാരം അവലംബം ↑
ലെവോനോർജസ്ട്രെൽ
ലെവോനോർജസ്ട്രൽ ഒരു ഹോർമോൺ മരുന്നാണ്, ഇത് നിരവധി ഗർഭനിരോധന മാർഗ്ഗങ്ങളിൽ ഉപയോഗിക്കുന്നു.
ഇംഗ്ലീഷ്: Levonorgestrel.
ഇത് ഈസ്ട്രജനുമായി സംയോജിപ്പിച്ച് സംയുക്ത ഗർഭനിരോധന ഗുളികകൾ ഉണ്ടാക്കുന്നു.
പ്ലാൻ ബി വൺ-സ്റ്റെപ്പ് എന്ന ബ്രാൻഡ് നാമത്തിൽ വിൽക്കുന്ന അടിയന്തര ജനന നിയന്ത്രണമെന്ന നിലയിൽ, സുരക്ഷിതമല്ലാത്ത ലൈംഗിക ബന്ധത്തിന് 72 മണിക്കൂറിനുള്ളിൽ ഇത് ഉപയോഗപ്രദമാണ്.
ലൈംഗിക ബന്ധം കഴിഞ്ഞ് നിന്ന്കൂടുതൽ സമയം കടന്നുപോയാൽ, മരുന്ന് ഫലപ്രദമാകില്ല, ഗർഭധാരണം (ഇംപ്ലാന്റേഷൻ) സംഭവിച്ചതിന് ശേഷം ഇത് പ്രവർത്തിക്കില്ല.
അണ്ഡോത്പാദനമോ ബീജസങ്കലനമോ സംഭവിക്കുന്നത് തടയുന്നതിലൂടെ ലെവോനോർജസ്ട്രെൽ പ്രവർത്തിക്കുന്നു.
ഇത് ഗർഭധാരണ സാധ്യത 57 മുതൽ 93% വരെ കുറയ്ക്കുന്നു.
മറ്റുള്ളവയിൽ Mirena പോലെയുള്ള ഒരു ഗർഭാശയ ഉപകരണത്തിൽ (IUD), ഗർഭധാരണം ദീർഘകാലം തടയുന്നതിന് ഫലപ്രദമാണ്.
ചില രാജ്യങ്ങളിൽ ലെവോനോർജസ്ട്രൽ-റിലീസിംഗ് ഇംപ്ലാന്റും ലഭ്യമാണ്.
റഫറൻസുകൾ 1 2 ↑ 1 2 3 1 2 3 4 5 ↑ 1 2 1 2 3 4 ↑ ↑ ↑ ↑ ↑
ലെവോൺ അറോൺഹാൻ
അർമേനിയൻ ഗ്രാൻഡ്മാസ്റ്ററും ലോകചെസ്സിലെ രണ്ടാം നമ്പർ കളിക്കാരനുമാണ് ലെവോൺ അറോൺഹാൻ (ജനനം: 6 ഒക്ടോബർ 1982 ).
2012 ലെ ഫിഡെയുടെ പട്ടികപ്രകാരം 2825 എലോ റേറ്റിങ് അറോൺഹാൻ കരസ്ഥമാക്കിയിട്ടുണ്ട്.
എക്കാലത്തെയും മികച്ച മൂന്നാമത്തെ റേറ്റിങുമാണിത്.
2005 ലെ ചെസ്സ് വേൾഡ് കപ്പ് അറോൺഹാൻ നേടിയിരുന്നു.
2006 (ടൂറിൻ), 2008 (ഡ്രെസ്ഡൻ) 2012 ( ഇസ്താംബുൾ ) ചെസ്സ് ഒളിമ്പിക്സുകളിൽ ഗോൾഡ് മെഡലുകൾ നേടിയ അർമേനിയൻ സംഘത്തെ നയിച്ചതു ഇദ്ദേഹമായിരുന്നു.
2005 ലെ ഏറ്റവും മികച്ച കായികതാരത്തിനുള്ള അർമേനിയൻ സർക്കാരിന്റെ അവാർഡ് നേടുകയുണ്ടായി.
അവലംബം പുറംകണ്ണികൾ Levon Aronian എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലെവോൺ അറോൺഹാൻ player profile at ChessGames.com Levon Aronian at 365Chess.com Grandmaster Games Database – Levon Aronian OlimpBase Biography of Levon Aronian Archived 2007-11-14 at the Wayback Machine .
Interview with Levon Aronian
ലെവ് കുലേഷോവ്
സോവിയറ്റ് ചലച്ചിത്രകാരനും , ചലച്ചിത്ര സൈദ്ധാന്തികനുമായിരുന്ന ലെവ് കുലേഷോവ് .
റഷ്യൻ സാമ്രാജ്യത്തിന്റെ ഭാഗമായിരുന്ന തംബോവിലാണ്  കുലേഷോവ് ജനിച്ചത്.
(ജ:13 ജനു: 1899 – 29 മാർച്ച് 1970).
ലോകത്തിലെ ആദ്യത്തെ ചലച്ചിത്രപഠനകേന്ദ്രമായ മോസ്ക്കോ ഫിലിം സ്കൂളിനു തുടക്കമിട്ടത് അദ്ദേഹം ആണ്.
ചലച്ചിത്ര വ്യാകരണകലയ്ക്ക് അദ്ദേഹം ഗണ്യമായ സംഭാവനകൾ നൽകിയിട്ടുണ്ട്.
വിശ്രുത റഷ്യൻ ചലച്ചിത്രകാരനായ ഐസൻസ്റ്റീൻ കുലേഷോവിന്റെ ശിഷ്യനായിരുന്നു.
മറ്റൊരു സംവിധായകനായ പുദോവ്കിനും , വെർതോവും അദ്ദേഹത്തോടൊപ്പം പ്രവർത്തിച്ചിട്ടുണ്ട്.
കുലേഷോവിനെ സംബന്ധിച്ച് എഡിറ്റിങ്ങാണ് സിനിമയുടെ സർഗ്ഗാത്മകത നിർണ്ണയിയ്ക്കുന്നത്.
മൊണ്ടാഷ് സങ്കേതങ്ങൾ അദ്ദേഹം സമർത്ഥമായി ഉപയോഗിച്ചിരുന്നു.
കുലേഷോവ് പരീക്ഷണം ഏറെ  ചലച്ചിത്ര വ്യാകരണ രംഗത്ത് ചർച്ചചെയ്യപ്പെട്ടിട്ടുള്ള ഒരു സംഗതിയാണ്.
ചലച്ചിത്ര രംഗത്ത്  1943 വരെ സജീവമായിരുന്ന അദ്ദേഹം പിന്നീട്  ഗരാസിമോവ് ഇൻസ്റ്റിറ്റ്യുട്ടിൽ ചലച്ചിത്രാദ്ധ്യാപകനായി ജോലി നോക്കുകയുണ്ടായി.